CELEX: 32012D0786
Language: el
Date: 2012-12-13 00:00:00
Title: Εκτελεστική απόφαση της Επιτροπής, της 13ης Δεκεμβρίου 2012 , για την τροποποίηση της απόφασης 2010/221/ΕΕ όσον αφορά εθνικά μέτρα με σκοπό την πρόληψη εισαγωγής ορισμένων νόσων υδρόβιων ζώων σε τμήματα της Ιρλανδίας, της Φινλανδίας και του Ηνωμένου Βασιλείου [κοινοποιηθείσα υπό τον αριθμό C(2012) 9295] Κείμενο που παρουσιάζει ενδιαφέρον για τον ΕΟΧ

15.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 347/36
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Δεκεμβρίου 2012
   για την τροποποίηση της απόφασης 2010/221/ΕΕ όσον αφορά εθνικά μέτρα με σκοπό την πρόληψη εισαγωγής ορισμένων νόσων υδρόβιων ζώων σε τμήματα της Ιρλανδίας, της Φινλανδίας και του Ηνωμένου Βασιλείου
   [κοινοποιηθείσα υπό τον αριθμό C(2012) 9295]
   (Κείμενο που παρουσιάζει ενδιαφέρον για τον ΕΟΧ)
   (2012/786/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 43 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2010/221/ΕΕ της Επιτροπής, της 15ης Απριλίου 2010, για την έγκριση εθνικών μέτρων με σκοπό τον περιορισμό του αντικτύπου ορισμένων ασθενειών σε ζώα υδατοκαλλιέργειας και άγρια υδρόβια ζώα σύμφωνα με το άρθρο 43 της οδηγίας 2006/88/ΕΚ του Συμβουλίου (2), επιτρέπει σε ορισμένα κράτη μέλη να εφαρμόζουν περιορισμούς όσον αφορά αποστολές των εν λόγω ζώων, ώστε να προλαμβάνουν την είσοδο ορισμένων ασθενειών στο έδαφός τους, με την προϋπόθεση ότι, είτε έχουν αποδείξει πως το έδαφός τους ή ορισμένες οριοθετημένες περιοχές του εδάφους τους είναι απαλλαγμένο(-ες) από τις εν λόγω ασθένειες είτε έχουν καταρτίσει πρόγραμμα εξάλειψης ή επιτήρησης, ώστε να επιτύχουν αυτή την απαλλαγή.
            
         
               (2)
            
            
               Τα ηπειρωτικά τμήματα του εδάφους της Φινλανδίας απαριθμούνται στο παράρτημα II της απόφασης 2010/221/ΕΕ ως περιοχές με εγκεκριμένο πρόγραμμα εξάλειψης όσον αφορά τη βακτηριακή νεφρίτιδα (BKD).
            
         
               (3)
            
            
               Η απόφαση 2010/221/ΕΕ εγκρίνει, αντιστοίχως, ορισμένα εθνικά μέτρα που έλαβε η Φινλανδία όσον αφορά αποστολές ζώων υδατοκαλλιέργειας ευπαθών ειδών στις εν λόγω περιοχές.
            
         
               (4)
            
            
               Η Φινλανδία έχει αναφέρει στην Επιτροπή ότι, παρά την πρόοδο που έχει σημειωθεί σε μερικές περιοχές, ορισμένες παραμένουν ακόμη μολυσμένες με την BKD. Για τον λόγο αυτό, η Φινλανδία έχει ζητήσει η λεκάνη απορροής του Vesijärvi να εξαιρεθεί από το πρόγραμμα εκρίζωσης. Επομένως, το παράρτημα II πρέπει να τροποποιηθεί αναλόγως.
            
         
               (5)
            
            
               Το παράρτημα III της απόφασης 2010/221/ΕΕ απαριθμεί επί του παρόντος εννέα διαμερίσματα του εδάφους της Ιρλανδίας με εγκεκριμένο πρόγραμμα επιτήρησης όσον αφορά τον ερπητοϊό των στρειδιών 1 μνar (OsHV-1 μνar).
            
         
               (6)
            
            
               Η Ιρλανδία έχει κοινοποιήσει στην Επιτροπή ότι ανίχνευσε τον OsHV-1 μνar στο Drumcliff του διαμερίσματος 3, στο Shannon Estuary του διαμερίσματος 6 και στο Oysterhaven Bay του διαμερίσματος 9. Κατά συνέπεια, η γεωγραφική οριοθέτηση των διαμερισμάτων αυτών στο παράρτημα III της απόφασης 2010/221/ΕΕ θα πρέπει να τροποποιηθεί.
            
         
               (7)
            
            
               Το παράρτημα III της απόφασης 2010/221/ΕΕ απαριθμεί τα εδάφη της Μεγάλης Βρετανίας, της Βόρειας Ιρλανδίας και της νήσου Guernsey με εγκεκριμένο πρόγραμμα επιτήρησης όσον αφορά τον OsHV-1 μνar.
            
         
               (8)
            
            
               Το Ηνωμένο Βασίλειο έχει κοινοποιήσει στην Επιτροπή ότι ανίχνευσε τον OsHV-1 μνar στην Αγγλία και τη Βόρεια Ιρλανδία. Κατά συνέπεια, η γεωγραφική οριοθέτηση των εδαφών αυτών στο παράρτημα III της απόφασης 2010/221/ΕΕ θα πρέπει να τροποποιηθεί.
            
         
               (9)
            
            
               Συνεπώς, η απόφαση 2010/221/ΕΕ θα πρέπει να τροποποιηθεί αναλόγως.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα II και ΙΙΙ της απόφασης 2010/221/ΕΕ αντικαθίστανται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Δεκεμβρίου 2012.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 328 της 24.11.2006, σ. 14.
   
      (2)  ΕΕ L 98 της 20.4.2010, σ. 7.
   
      ΠΑΡΑΡΤΗΜΑ
      «
            ΠΑΡΑΡΤΗΜΑ II
            
               Κράτη μέλη και τμήματά τους με προγράμματα εξάλειψης όσον αφορά ορισμένες ασθένειες σε ζώα υδατοκαλλιέργειας, και τα οποία επιτρέπεται να λαμβάνουν εθνικά μέτρα για τον έλεγχο αυτών των ασθενειών σύμφωνα με το άρθρο 43 παράγραφος 2 της οδηγίας 2006/88/ΕΚ
            
            
                        Ασθένεια
                     
                     
                        Κράτος μέλος
                     
                     
                        Κωδικός
                     
                     
                        Γεωγραφική οριοθέτηση της περιοχής με εγκεκριμένα εθνικά μέτρα
                     
                  
                        Βακτηριακή νεφρίτιδα (BKD)
                     
                     
                        Φινλανδία
                     
                     
                        FI
                     
                     
                        Οι ακόλουθες περιοχές λεκάνης απορροής:
                        Kymijoki (εκτός από τη λεκάνη απορροής του Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                     
                  
                        Σουηδία
                     
                     
                        SE
                     
                     
                        Τα ηπειρωτικά τμήματα του εδάφους της
                     
                  
                        Λοιμώδης παγκρεατική νέκρωση (IPN)
                     
                     
                        Σουηδία
                     
                     
                        SE
                     
                     
                        Τα παράκτια τμήματα του εδάφους της
                     
                  
         
            ΠΑΡΑΡΤΗΜΑ III
            
               Κράτη μέλη και περιοχές με προγράμματα επιτήρησης όσον αφορά τον ερπητοϊό των στρειδιών 1 μνar (OsHV-1 μνar), τα οποία επιτρέπεται να λαμβάνουν εθνικά μέτρα για τον έλεγχο αυτής της ασθένειας σύμφωνα με το άρθρο 43 παράγραφος 2 της οδηγίας 2006/88/ΕΚ
            
            
                        Ασθένεια
                     
                     
                        Κράτος μέλος
                     
                     
                        Κωδικός
                     
                     
                        Γεωγραφική οριοθέτηση των περιοχών στις οποίες εφαρμόζονται εγκεκριμένα εθνικά μέτρα
                        (κράτη μέλη, ζώνες και διαμερίσματα)
                     
                  
                        Ερπητοϊός των στρειδιών 1 μνar (OsHV-1 μνar)
                     
                     
                        Ιρλανδία
                     
                     
                        IE
                     
                     
                        Διαμέρισμα 1: Sheephaven Bay
                        Διαμέρισμα 2: Gweebara Bay
                        Διαμέρισμα 3: Killala, Broadhaven και Blacksod Bays
                        Διαμέρισμα 4: Streamstown Bay
                        Διαμέρισμα 5: Bertraghboy και Galway Bays
                        Διαμέρισμα 6: Poulnasharry, Askeaton και Ballylongford Bays
                        Διαμέρισμα 7: Kenmare Bay
                        Διαμέρισμα 8: Dunmanus Bay
                        Διαμέρισμα 9: Kinsale Bay
                     
                  
                        Ηνωμένο Βασίλειο
                     
                     
                        UK
                     
                     
                        Το έδαφος της Μεγάλης Βρετανίας εκτός του Whitstable Bay, Kent.
                        Το έδαφος της Βόρειας Ιρλανδίας εκτός από τις περιοχές Killough Bay, Lough Foyle, Carlingford Lough και Strangford Lough.
                        Το έδαφος της νήσου Guernsey.
                     
                  »